મ્યુનિસિપલ કમિશનર મુકેશ કુમાર આ નિયમમાં કરવામાં આવેલા સુધારા વિષે જણાવે છે કે, અમે સુનિશ્ચિત કરવા માંગીએ છીએ કે કાયદો અને વ્યવસ્થા જળવાઈ રહે. પાછલા 6 મહિનાથી હેલ્થ ડિપાર્ટમેન્ટ ડોર-ટુ-ડોર કેમ્પેઈન કરીને લોકોને જાહેર સ્થળોની સ્વચ્છતા વિષે જાગૃત કરી રહ્યું છે. હવે જો કોઈ નિયમનો ભંગ કરશે તો તેમને દંડ ફટકારવાની સત્તા અન્ય બે ડિપાર્ટમેન્ટને પણ આપાવમાં આવી છે. જાહેર સ્થળોને સ્વચ્છ રાખવા માટે મેનપાવરની જરુર હતી. ઘણાં દુખની વાત છે કે અમુક લોકો જાહેરમાં ધુમ્રપાન કરે છે અને રસ્તા પર થૂંકે છે. નાગરિકોએ પોતાના શહેરને સ્વચ્છ રાખવું જોઈએ.